**CONSTRUIRE HALĂ DEPOZITARE CU ANEXE TEHNICE, ALEI CAROSABILE ȘI PIETONALE, PARCARE, AMENAJARE SPAȚII VERZI, BRANȘAMENTE ȘI UTILITĂȚI, ÎMPREJMUIRE, ACCES ȘI ORGANIZARE ȘANTIER**

**04. MEMORIU TEHNIC**

**Conform conținutului cadru prevăzut în Anexa 5E din**

**Legea nr. 292/2018 privind evaluarea impactului anumitor**

**proiecte publice și private asupra mediului**

**întocmit conform**

**Decizia etapei de evaluare inițială**

**Nr 49 / 21.02.2024**

***SPECIALITATEA ARHITECTURĂ***

|  |  |
| --- | --- |
| * Denumire proiect: | **Construire hală depozitare cu anexe tehnice, alei carosabile și pietonale, parcare, amenajare spații verzi, branșamente și utilități, împrejmuire, acces și organizare șantier** |
| * Amplasament: | **Strada Oxigenului nr. 6, com. Cernica, jud. Ilfov** |
| * Beneficiar: | SC MV COM SRL |

* Proiectant general: SC SS Architecture and Texture SRL
* Proiectant de specialitate: SC SS Architecture and Texture SRL
* Număr proiect: 125/2023
* Fază de proiectare: D.T.A.C.
* Dată proiect: ianuarie 2024
* Certificat de urbanism: 398 / 04.12.2023

1. **Date generale**
   1. **Obiectul proiectului**

|  |  |
| --- | --- |
| * Denumire proiect: | **Construire hală depozitare cu anexe tehnice, alei carosabile și pietonale, parcare, amenajare spații verzi, branșamente și utilități, împrejmuire, acces și organizare șantier** |

1. **Date generale**

|  |  |
| --- | --- |
| * Amplasament: | **Strada Oxigenului nr. 6, com. Cernica, jud. Ilfov** |
| * Beneficiar: | SC MV COM SRL |

* Proiectant general: SC SS Architecture and Texture SRL
* Proiectant de specialitate: SC SS Architecture and Texture SRL
* Număr proiect: 125/2023
* Fază de proiectare: D.T.A.C.
* Dată proiect: ianuarie 2024
* Certificat de urbanism: 398 / 04.12.2023
  1. **Bazele proiectării**

La baza întocmirii proiectului au stat:

* Certificatul de Urbanism nr. 398 din 04.12.2022

În conformitate cu legea nr. 10/1995, privind calitatea în construcții, HGR nr. 925/1995, cu modificările și completările ulterioare și Ordinul M.L.P.A.T. nr. 77/N/28.10.1996 proiectul va fi supus verificării pentru exigențele A, B1, D, E, F.

* 1. **Descriere “Deciziei etapei de evaluare inițiala nr. 49/21.02.2024” :**
* Conform Legii nr. 292/2018 privind evaluarea impactului anumitor proiecte publice si private asupra mediului, proiectul se incadreaza la punctul 10, lit. a, din Anexa 2 “proiecte de dezvoltare a unitaţilor/zonelor industriale;
* Încadrarea proiectului în prevederile art. 48 și 54 din Legea apelor nr. 107/1996, cu modificările și completările ulterioare: **nu** intra sub incidenta art.48 si **nu** intra sub incidenta art. 54;
* Proiectul propus **nu** intra sub incidenta art. 28 din Ordonanta de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, aprobata cu modificari şi completari prin Legea nr. 49/2011, cu modificarile si completarile ulterioare;

1. **Descrierea amplasamentului**

**Încadrarea in localitate și în zonă**

Parcela cu numărul cadastral 58294 este situată în intravilanul localității Căldăraru, în zona sud-vestică a comunei Cernica, în județul Ilfov, în proximitatea intrării estice în municipiul București. Terenul poate fi accesat din strada Oxigenului.

**Caracteristicile parcelei**

Parcela, al cărei contur descrie un contur regulat cvasi-dreptunghiular, are deschidere directă pe latura nord spre strada Oxigenului, aceasta fiind singura cale de acces către lot. Pe cele trei laturi închise aceasta se învecinează terenuri proprietate privată.

**Regim de proprietate**

Parcela se află în proprietatea privată a persoanei juridice SC MV COM SRL. reprezentată de Costache Marian-Constantin, conform Cărții Funciară nr. 58294 Cernica.

**Regim de protecție** Imobilul nu este clasat ca monument istoric, nu se află în zona de protecție a unui monument istoric și/sau sit arheologic și nu este încadrat în zonă protejată.

Se vor respecta zonele de protecție ale rețelelor, potrivit normativelor în vigoare, cu respectarea normelor sanitare și de protecție a mediului.

**Condiții de amplasare și de realizare a construcțiilor, în conformitate cu reglementările de urbanism**

Terenul se incadreaza in UTR A1- Subzona de producție și depozitare confrom documentației 9, faza PUG aprobată prin hotărârea Consliului Local al Comunei Cernica nr. 10/ 05.02.2019. Limitările bilanțului urbanistic precizează următoarele valori maximale:

P.O.T. maxim = 60%,

C.U.T. maxim = 3,50 mp ADC/ mp teren

CUT volumetric maxim= 10 mc/ mp teren

H max= 20,0 m.

**Valoarea investiției:**

Valoare Investitie imobil: 628 500 lei

**Situația existentă**

Terenul înregistrat cu numărul cadastral 58294, prezintă două construcții edificate în perimetrul său, respectiv corpul C1 – clădire de birouri P+1, cu o suprafață construită la sol de 104 mp și C2 – anexe cu o suprafață construită de 126 mp. Parcela are deschidere de aproximativ 20,3 m către strada Oxigenului. Aria parcelei măsoară de 4510 mp. Suprafața parcelei descrie un teren plan și orizontal.

Vecinătăți

* Nord - Domeniu public – str. Oxigenului
* Vest - Proprietate privată NC 58350
* Sud - Proprietate privată NC 58350
* Est - Proprietate privată NC 58909

Bilanț urbanistic – existent

* S teren = 4510 mp
* Regim de înălțime = P+1
* Sc existentă = 230,0 mp
* Scd existentă = 285,0 mp
* POT existent = 5,10 %
* CUT existent = 0.06
* Suprafață afectată de LEA = 256,3 mp

**Limite amplasament / constructie:**

Limitele amplasamentului proiectului, inclusiv orice suprafața de teren solicitată se regăsesc pe planurile de situație respectiv amplasament anexate la dosar.

**Caracteristicile construcției propuse**

**Obiectiv – funcțiune**

Se propune construirea unui imobil cu funcțiune de hală de depozitare cu regim de înălțime P, utilat, și a unei amenajări exterioare prevăzând circulații pietonale, carosabile, pacaje, spații verzi și împrejmuire. Activitățile cărora le este destinată hala nu prezintă riscuri asupra mediului, risc tehnologic și nu vor creea situații incomode prin traficul generat.

* 1. **Relația cu vecinătățile**

**Construcția propusă se va amplasa izolat pe teren.** Aceasta se va retrage față de limitele de proprietate conform reglementărilor din PUG Comuna Cernica.

**Raportare față de aliniamentul existent:**

Construcția va fi amplasată respectând retragerea față de aliniament de 160,3 m, respectiv față de limita nordică a parcelei, și 96,8 m față de limita posterioară a construcțiilor existente, respectiv a corpului C1.

**Retrageri față de limitele de proprietate laterale:**

* + Vest - 3 m față de limita vestică
  + Est - 6 m față de latura sudică a sitului

**Retragere față de limita de proprietate posterioară:**

* + Sud - 9 m față de latura posterioară a sitului, respectând distanța minimă de 19 m față de axul LEA.

**Descriere proiect - motivare arhitectură**

Constructia propusă prezintă o configurație tip monovolum, având o înălțime maximă de 6.5 m. Schema funcțională, subordonată destinației de hală de depozitare cu anexe tehnice, se desfășoară la nivelul parterului înalt. Aceasta vizează compartimentarea a doua spații cu dimensiuni echivalente, accesate din exterior. Accesul principal va fi amplasat pe latura nordică, prezentând o poartă de acces carosabil și una de acces pietonal. Pe latura estică vor fi dispuse intrări secundare, carosabile și pietonale, pentru fiecare dintre cele doua unități.

Prin amplasare, imobilul participă la întregirea țesutului urban, raportându-se la reglementările regulamentului de urbanism. Prin propunere se urmărește edificarea unei clădiri ce se încadrează în țesutul urban zonal și ridicarea standardului, folosind dotări și materiale de calitate.

**Bilanț urbanistic – propunere**

* S teren = 4510 mp
* Regim de înălțime = P
* H cornișă = 4,90 față de CTN
* H coamă = 5,85 m față de CTN
* Hmaximfronton = 6,35 m față de CTN
* Sc construcție propusă = 598.55 mp
* Sctotal = 828.55 mp
* Scd construcție propusă = 598.55 mp
* Scdtotal = 883.655 mp
* POT max. propus = 18.50%
* CUT max. propus = 0.2
* Sspații verzi = 969.8 mp( 21.50% Steren)
* Scarosabil = 2409.8 mp
* Scirculații pietonale = 301.8 mp

**Asigurarea locurilor de parcare**

Necesarul de locuri de parcare va fi asigurat în incinta proprietății. Acestea se vor amenaja în afara zonei afectate de LEA, respectând distanța corespunzătoare față de axul LEA.

* Nr. locuri de paracare = 36

**Construcția proiectată se încadrează în:**

* Categoria de importanță „D” – normală (cf. HGR nr. 766/1997)
* Clasa „IV” de importanță (cf. Normativului P100/2013)

**Descrierea funcțională**

* **Suprafețe construite**
* Sc parter = 598.55 mp
* **Suprafețe utile**

**Su Parter**  **= 527.74 mp**

* P.01 Vestibul = 7.20 mp
* P.02 Oficiu A = 8.90 mp
* P.03 Grup sanitar A = 1,62 mp
* P.04 Zonă de depozitare A = 245.50 mp
* P.05 Oficiu B = 11.70 mp
* P.06 Grup sanitar B = 1,62 mp
* P.07 Zonă de depozitare B = 251.20 mp

**Accesuri**

Accesurile principale vor fi amplasate pe latura nordică și estică, prezentând câte o poartă de acces carosabil și una de acces pietonal. Acestea vor fi dihtribuite și abordate astfel încât fiecare dintre cele două spații să beneficieze de câte două accesuri pietonale. Spațiul compartimentat pe porțiunea nordică poate fi accesat de la nord printr-o ușă pietonală dublă și o poartă secțională de tir, în acord cu utilizarea celei din urmă fiind prevăzută în amenajare o zonă de staționare și descărcare pentru autocamioane. Pe latura estică, sunt propuse trei porți pietonale, spațiul de la sud beneficiază de un al doilea acces pietonal către oficiu. Pe aceeași latură, pentru accesul auto sunt prevăzute câte o poartă secțională închizând un gol de acces cu lățimea și înălțimea de 3,50 m.

Pe latura estică vor fi dispuse două intrări secundare, pietonale, pentru fiecare dintre cele trei unități.

**Circulații verticale**

Nu există noduri de circulație verticală. Întreaga circulați auto și pedestră se desfășoară la nivelul parterului, în interiorul incintei.

**Echiparea spațiilor**

Spațiul de depozitare al halei nu necesită sisteme de încălzire.

Întrucât oficiul este destinat activității discontinue, încălzirea încăperii va fi realizată printr-o instalații cu aer condiționat.

Fiecare grup sanitar este echipat cu lavoar și și WC.

Grupurile sanitare au fost prevazute cu instalatii de ventilare mecanica.

Fiecare grup sanitar este echipat cu lavoar și și WC.

**Servituți de vedere**

* Nu este cazul.

**Soluții constructive și de finisaj**

**Toate materialele folosite vor fi agrementate si vor avea marcaj CE.**

**Detaliile de execuție și montajul produselor și a sistemelor agrementate se vor realiza conform detaliilor și a tehnologiilor cuprinse în agrementul produselor și a sistemelor respective.**

**Execuția și recepția lucrărilor se vor baza pe corectitudinii instalării sistemelor și utilizării produselor pentru construcții potrivite prevederilor din proiect, coroborate cu prevederile din specificațiile indicate de către furnizorul sistemelor și a produselor pentru construcții.**

**Descriere solutie constructivă generală**

**Structura de rezistență (conform documentații specializare rezistență)**

Infrastructura se va realiza din beton armat.

Suprastructură va fi realizată cu sistem structural metalic.

**Închiderile exterioare şi compartimentările interioare**

Închiderile exterioare ale halei propuse vor fi din panouri termoizolante tip sandwich de 8 cm, clasa de reactie la foc B-s2, d0.

Tâmplăriile vor fi realizate din PVC cu geam dublu termoizolant.

Compartimentările interioare se vor realiza în sistem de perieți cu placări din gips-carton de 10 cm.

**Finisaje exterioare**

**Închideri verticale**

Panourile sandwich de inchidere vor avea culorile albastru( RAL 5010 ), verde( RAL 6018 ) și galben( RAL 1021), conform planșelor prezentând elevațiile. Pentru prinderile de colț ale panourilor se vor folosi profile ambutisate de culoare galben (RAL 1021).

**Acoperişul şi învelitoarea**

Acoperirea se va realiza din panouri sandwich de acoperis, clasa de reactie la foc B-s2, d0, în culoarea albastru (5010), prinse de structura metalica a halei prin profile intermediare și accesorii de prindere. Pe latura nordică se va prevedea un element tip fronton, urmând cromatica panotajului de pe fațada nordică, respectiv cea a șarpantelor pe fața sudică. Închiderea superioară a frontonului va prezenta un șorț din tablă zincată vopsi în câmp electrostatic, de culoare galben( RAL 1021). Pe latura sudică șorțul preia culoarea finisajului planurilor înclinate. Accesoriile acoperișului vor fi de asemenea corelate culorilor de fundal ale planurilor înclinate și a celor verticale.

**Finisaje interioare**

**Vestibul, oficiu și grupuri sanitare –** structura metalică va fi protejată cu gips carton rezistent la foc.

* Pardoseli: în grupurile sanitare - gresie; în oficiu - covor PVC;
* Pereți: în grupurile sanitare - ceramică; în oficiu - var lavabil;
* Plafoane: panourile termoizolante vor fi aparente la interior.

**Zona de depozitare**

* Pardoseli: beton elicopterizat
* Pereți: panourile termoizolante rămân aparente
* Plafoane: panourile termoizolante rămân aparente

**Amenajarea curții**

Pe toată lungimea laturii estice a lotului se va amenaja o cale de acces carosabilă cu dublu sens desfășurată. De la sud de construcțiile existente aceasta se va ramnifica în trei circulații secundare asigurând spațiul necesar manevrelor de garare în cele 6 rânduri de parcaje( 4 cuplate, 2 izolate). Acestea au fost proiectate în conformitate cu lățimile minime prevăzute în NP 24-2022. Amplasarea parcajelor în plan respectă totodată constrângerile invocate de traversarea lotului de către LEA, fiind dispuse în afara zonei afectate de liniile de înaltă tensiune. Legătura dintre parcarea amenajată și corpul halei este asigurată prin crearea unor trotuare de-a latul rândurilor, contribuind totodată la închegarea unei legături între hala propusă și corpurile existente. Având în vedere minimul de 20% din suprafața terenului( în această situație 810.2 mp ) impuși prin PUG Cernica aprobată prin hotărârea Consliului Local al Comunei Cernica nr. 10/ 05.02.2019, pe limitele de nord, vest și est sunt prevăzute spații verzi separând zonele de parcare de construcțiile existente. Aferentă zonei nordice de acces în hală a fost suprafață carosabilă destinată staționării autocamioanelor, descărcării și manevrării mărfurilor.

**Descriere soluție constructivă generală și de finisaj**

Infrastructura se va realiza din beton armat. Suprastructură va fi realizată cu sistem structural metalic din profile metalice prefabricate.

Închiderile exterioare ale halei propuse vor fi din panouri termoizolante tip sandwich de 8 cm, clasa de reactie la foc B-s2, d0. Tâmplăriile vor fi realizate din PVC cu geam dublu termoizolant. Acoperirea se va realiza din panouri sandwich de acoperis, clasa de reactie la foc B-s2, d0, în culoarea albastru( 5010), prinse de structura metalica a halei prin profile intermediare și accesorii de prindere.

**Toate materialele folosite vor fi agrementate si vor avea marcaj CE.** **Detaliile de execuție și montajul produselor și a sistemelor agrementate se vor realiza conform detaliilor și a tehnologiilor cuprinse în agrementul produselor și a sistemelor respective.**

**Asigurarea utilitatilor:**

-Alimentarea cu apa...............................................branșament la rețeaua publică Apă Ilfov. Functiunea nu necesita debite deosebite de apa, nefiind necesara executare de puturi forate.

- Evacuarea apelor uzate menajere...............................branșament la rețeaua publica Apă Ilfov (exista bransament) – apele uzate sunt menajere, rezultate a grupului sanitar si a chicinetei prevazute pentru personal.

**Apele meteorice de pe suprafata imobilului vor fi captate, procesate printr-un separator de hidrocarburi si apoi stocate într-un bazin de retentie cu capacitatea de 61 mc, ca in final acestea sa fie folosite la irigarea spatiilor verzi.**

-Asigurarea apelor tehnologice.......................nu este cazul, functiunea nu necesita utilizarea de ape tehnologice.

-Evacuarea apelor tehnologice.......................nu este cazul, functiunea nu necesita utilizarea de ape tehnologice.

-Asigurarea agentului termic........................... spatiul va fi incalzit cu intalatii de incalzire cu corpuri statice electrice si instalatii de climatizare.

Funcționarea nu va solicita alte resurse naturale decat apa folosita la instalatiile sanitare si a curentului electric necesar incalzirii spatiilor destinate angajatilor.

Deşeurile rezultate în urma activităţii nu prezintă potenţial nociv pentru zona. Resturile menajere vor fi ridicate, prin contract de către o firmă autorizată de colectare. Deşeurile vor fi colectate în „Europubele” şi depozitate în spaţiul destinat gunoiului, cu respectarea normelor de salubritate.

Funcţiunea nu generează noxe sau alţi factori de poluare a mediului şi se înscrie în limitele admise de emisii de gaze arse.

Pe terenul ramas liber de constructii vor fi amenajate locuri de parcare si platforme carosabile si pietonale. Spatiul din jurul halelor va fi tratat ca spatiu verde prin plantarea de gazon si arbori.

Se păstreaza căile de acces pe sit prezente.

1. **Descrierea lucrărilor de demolare necesare:**

Nu vor fi necesare lucrari de demolare, trenul fiind liber de constructii.

1. **Descrierea amplasarii proiectului.**

Proiectul nu cade sub incidenta Convenţiei privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001, cu completările ulterioare

In raport cu patrimoniul cultural, imobilul nu se afla in zone protejate sau in raza de protectie a monumentelor istorice.

Terenul prezintă două construcții edificate în perimetrul său, respectiv corpul C1 – clădire de birouri P+1, cu o suprafață construită la sol de 104 mp și C2 – anexe cu o suprafață construită de 126 mp.

1. **Descrierea tuturor efectelor semnificative posibile asupra mediului ale proiectului, în limita informaţiilor disponibile:**
2. protecţia calităţii apelor:

Functiunea nu prezinta surse de poluanti pentru ape.

Apele evacuate sunt doar menajere, urmand a fi evacuate la canalizarea publica existenta in zona.

b) protecţia aerului

Functiunea nu genereaza noxe sau alti factori de poluare a aerului.

c) protecţia împotriva zgomotului şi vibraţiilor:

Funcțiunea nu genereaza zgomote si vibratii semnificative. Închiderile din panouri sandwich și ferestrele din PVC cu geam dublu asigurând izolarea față de zgomotele uzuale.

d) protecţia împotriva radiaţiilor:

Nu este cazul, functiunea nu genereaza radiatii.

e) protecţia solului şi a subsolului:

Nu se folosesc surse de poluanti pentru sol, subsol, ape freratice si de adancime.

f) protecţia ecosistemelor terestre și acvatice:

În zona nu exista areale sensibile ce pot fi afectate de functiunea propusa.

g) protecţia aşezărilor umane şi a altor obiective de interes public

Nu este cazul. Zona este caracterizata de functiune de productie si de cea de depozitare. In zona nu exista locuinte. Cele mai apropiate zone de lpocuit se afla la distante de peste 1,0 km, la nord in zona soselei Industriilor. În raport cu patrimoniul cultural, imobilul nu se afla in zone protejate sau in raza de protectie a monumentelor istorice.

h) prevenirea şi gestionarea deşeurilor generate pe amplasament în timpul realizării proiectului/în timpul exploatării, inclusiv eliminarea:

Atât în timpul realizarii constructiilor cat si pe durata folosirii nu se vor genera deseuri periculoase. Deurile rezultate vor fi preluate pe baza de contract de catre firme de salubritate.

i) gospodărirea substanţelor şi preparatelor chimice periculoase:

Nu este cazul.

1. **Descrierea aspectelor de mediu susceptibile a fi afectate în mod semnificativ de proiect:**

- impactul asupra populaţiei, sănătăţii umane, biodiversităţii (acordând o atenţie specială speciilor şi habitatelor protejate), conservarea habitatelor naturale, a florei şi a faunei sălbatice, terenurilor, solului, folosinţelor, bunurilor materiale, calităţii şi regimului cantitativ al apei, calităţii aerului, climei (de exemplu, natura şi amploarea emisiilor de gaze cu efect de seră), zgomotelor şi vibraţiilor, peisajului şi mediului vizual, patrimoniului istoric şi cultural şi asupra interacţiunilor dintre aceste elemente. Natura impactului (adică impactul direct, indirect, secundar, cumulativ, pe termen scurt, mediu şi lung, permanent şi temporar, pozitiv şi negativ);

Perioada de execuție

Factorul de mediu APA

Se estimeaza că impactul asupra apelor de suprafață este minim datorat în principal distanței mari față de corpurile de apă de suprafață și amplorii lucrărilor, precum si alegerii de solutii tehnice ale sistemului hidroedilitar adecvate, respectiv deversarea apelor uzate in canalizarea centralizata.

În ceea ce privește posibilitatea de poluare a stratului freatic, se apreciază că și aceasta va fi relativ redusă.

Factorul de mediu AER

Activitățile din șantier pot avea un posibil impact asupra calității atmosferei din zonele de lucru și din zonele adiacente acestora, precum și traficul auto generat de existența șantierului (vehicule transport materiale) in zona.

O apreciere a emisiilor specifice în perioada de construcție conduce la concluzia că acestea, în punctele de lucru sunt locale, punctiforme.

Factorul de mediu ZGOMOT ȘI VIBRAȚII

Efectele surselor de zgomot și vibrații se pot manifesta numai local si redus pentru care se vor lua urmatoarele măsuri:

- se recomandă lucru numai în perioada de zi;

- pentru protecția antizgomot, amplasarea unor construcții provizorii ale șantierului se va face în așa fel încât să constituie ecrane între șantier și zonele riverane;

- întreținerea permanentă a drumurilor contribuie la reducerea impactului sonor.

Factorul de mediu SOL ȘI SUBSOL

Impactul realizării investiției asupra factorului de mediu sol și subsol în perioada de execuție se estimeaza ca va fi moderat, manifestându-se local pe perioada construcției.

Pentru asigurarea prevenirii poluarii solului in perioada de executie vor fi luate urmatoarele măsuri:

- utilajele folosite in vederea realizarii obiectivului vor fi amplasate in zona special amenajata si autorizata ca si organizare de santier din interiorul proprietatii.

- repararea si alimentarea utilajelor Se va face numai in unitati specializate;

- se vor amplasa containere pentru colectarea deseurilor menajere si asimilabile pentru personalul muncitor.

Efectele realizării investiției asupra factorului de mediu sol și subsol în perioada de execuție se estimeaza ca vor fi moderate, manifestându-se doar local pe perioada construcției.

Factorul de mediu BIODIVERSITATEA

Efectele realizării investiției asupra factorului de mediu biodiversitatea în perioada de execuție se estimeaza ca vor fi nesemnificative, manifestându-se local pe perioada construcției.

Factorul de mediu PEISAJ

Impactul negativ asupra peisajului poate apare în perioada de execuție prin prezența șantierului și din desfășurarea lucrărilor si se estimeaza ca va fi moderat, local, de scurtă durată.

MEDIUL SOCIAL ȘI ECONOMIC

Impactul asupra mediul social și economic va fi pozitiv, prin construirea unui spatiu ce va genera locuri de muncă și redus, prin creșterea pe anumite intervale orare a traficului auto.

CONDIȚII CULTURALE ȘI ETNICE, PATRIMONIU CULTURAL

Nu se prelimină efecte negative asupra patrimoniului cultural existent prin realizarea lucrărilor proiectate

Perioada de exploatare

Factorul de mediu APA: Prin măsurile proiectate de colectare și evacuare dirijată a apelor din precipitații, se apreciază că eroziunea solului și sedimentările necontrolate din zona analizată se vor reduce la minim iar solutiile tehnice alese pentru sistemul hidroedilitar asigura protectia apelor.

Factorul de mediu AER: nu vor interveni schimbări în calitatea aerului ca urmare a funcțiunii proupuse.

Factorul de mediu SOL ȘI SUBSOL: nu vor interveni schimbări în calitatea și structura solului și subsolului.

Factorul de mediu PEISAJ: spațiul va fi amenajat peisagistic, cu spatii verzi.

**ÎNDEPLINIREA CERINŢELOR DE CALITATE (cf. L. 10/1995)**

**Cerinţa „A” REZISTENŢĂ ŞI STABILITATE** (cf . memoriului de structură)

**Cerinţa „B” SIGURANŢA ÎN EXPLOATARE**

Urmărirea comportării construcției pe durata execuției și pe durata exploatarii se face în conformitate cu prevederile normativului P130/99 si MP031/03.

Cladirea se incadreaza la Categoria “D” de importanta in conformitate cu HGR 766/1997. Nivelul de calitate corespunzător cerinţelor esenţiale, cu respectarea reglementărilor tehnice şi a clauzelor contractuale este asigurat prin proiect si detalii de executie.

Proiectele elaborate sunt verificate de catre specialisti verificatori atestati stabiliti de catre investitor.

S-au stabilit in programul de control, fazele de executie determinanate pentru lucrările aferente cerinţelor esenţiale şi participarea pe şantier la verificările de calitate legate de acestea;

**Cerinţa „C” SECURITATEA LA INCENDIU**

Închiderile exterioare ale halei propuse vor fi din panouri termoizolante tip sandwich de 8 cm, clasa de reactie la foc B-s2, d0. La interior pereții de compartimentare vor fi prevăzuți din gips carton D100 EI60.

**Întrucât aria desfășurată se încadrează sub 600 mp, construirea obiectivului de față nu este condiționată de autorizare și avizarea privind securitatea la incendiu în baza Anexei 1, paragraful k) din HGR nr. 571 din 2016.**

Se vor respecta Normele si Normativele in vigoare. Dintre acestea amintim: NP 118/1999, NP 127/2009, NP 118/2/2013, NP 118/2/2015, Ordinul 6025/2018, MP 008/2000, Norme generale de apărare împotriva incendiilor la proiectarea si executarea construcțiilor, instalațiilor și amenajărilor.

Se vor respecta condițiile stabilite in tab. 2.1.9 și cap. 4.2.1. – 4.2.17. din NP 118/1999.

**Cerinţa „D”**

**IGIENA şi SĂNĂTATEA OAMENILOR**

Clădirea respectă distanţele minime faţă de construcţiile învecinate.

Toate încăperile clădirii au ferestre care asigură iluminarea naturală în timpul zilei.

Spațiile propuse sunt ventilate natural prin ferestre cu ochiuri mobile.

S-a asigurat igiena apei potabile prin racordul la rețeua publică și evacuarea apelor uzate prin intermediul canalizării publice.

S-a respectat etanșeitatea la aer, gaze și vapori. S-a asigurat iluminatul natural al încăperilor.

În spatiile bailor s-au prevazut finisaje usor lavabile, rezistente la umezeala – placaje ceramice pentru pardoseli si pentru pereti.

**REFACEREA şi PROTECŢIA MEDIULUI**

Construcția rezultată nu generează noxe sau nu poluează peste limitele admise.

Se va asigura igiena apei potabile și evacuarea apelor uzate conform normativelor în vigoare. Sa va asigura etanșeitatea la apă și vânt. Evacuarea deșeurilor se va face de pe platforma de gunoi amplasată în incintă de catre firme de salubritate abilitate.

Prezentul proiect respectă cerinţa „D” – b pentru refacerea şi protecţia mediul înscriindu-se în normativele şi prevederile din următoarele legi: Legea 265/2006 privind protecţia mediului, Legea 107/1997 a apelor, OG 243/2000 privind protecţia atmosferei, HGR. 188/2002, Ord. MAPPM 462/1993, Ord. MAPPN 125/1996, Ord. MAPPN 756/1997.

**Cerinţa „E”**

**IZOLAREA TERMICĂ şi ECONOMIA DE ENERGIE.**

Termoizolarea constructiei se realizeaza prin folosirea panourilor sandwich termoizolante si a tamplariilor din PVC cu rupere de punte termica si geam dublu termoizolant.

**IZOLAREA HIDROFUGĂ**

Pentru învelitoare s-a propus utilizarea de panouri termoizolante tip sandwich pentru acoperiș. Protecția îmbinărilor se va realiza cu profile metalice.

**Cerinţa „F”**

**Protecţia la zgomotul aerian** (cf. STAS 10009/1988 şi STAS 6456/1986)

Activităţile desfăşurate în clădire nu sunt surse de zgomot și vibrații semnificative. Pereţii exteriori sunt din panouri sandwich de 8 cm. Golurile au tâmplărie de PVC cu geam dublu termoizolant.

Această alcătuire izolează la zgomotele exterioare şi împiedică propagarea zgomotelor interioare.

1. **MĂSURILE DE PROTECŢIE CIVILĂ**

Conform Legii 481/2004 privind protecţia civilă şi HGR 560/2005, modificată şi completată de HGR 37/2006, clădirea de faţă nu face parte din categoriile de construcţii la care este obligatorie realizarea adăpostului de protectie civila.

1. **AMENAJĂRI EXTERIOARE CONSTRUCŢIEI**

Pe terenul ramas liber de constructii vor fi amenajate locuri de parcare si platforme carosabile si pietonale. Spatiul din jurul halei va fi tratat ca spatiu verde prin plantarea de gazon si arbori.

Terenul va fi imprejmuit pe toate cele patru laturile printr-un gard metalic transparent cu inaltimea de 2 m.

1. **ORGANIZAREA EXECUȚIEI ȘI MĂSURI DE PROTECȚIA MUNCII**

Pe teren constructorul va executa lucrari de organizare provizorii, numai cele strict necesare santierului, impuse de executia lucrarilor de baza, cat si de necesitatile santierului. Pentru lucrarile provizorii, respectiv organizarea de santier se vor estima tipuri de lucrari. Materialele de constructie cum ar fi: nisipul, lemnul, elementele metalice, tigla, etc., se vor depozita in interiorul curtii a Incintei I, materialele de constructii marunte se depoziteaza in baraca de depozitare materiale, iar deseurile vor fi depozitate in cuva metalica pentru depozitare deseuri. Depozitarea materialelor se va face ordonat, astfel incat sa se excluda pericolul de rasturnare, rostogolire, incendiu etc. Pentru efectuarea operatiilor de manipulare, transport si depozitare, conducatorul locului de munca, care conduce operatiile, stabileste masurile de securitate necesare si supravegheaza permanent desfasurarea acestora. Operatiunile de incarcare descarcare se vor executa numai sub conducerea unui responsabil instruit si cunoscator al masurilor de securitate si sanatate in munca.

Lucrările de execuţie se vor desfăşura exclusiv în limitele parcelei deţinute de beneficiar.

Pe timpul lucrărilor se vor amenaja construcţii temporare – baracamente şi echipamente provizorii – necesare executării lucrărilor şi se asigură accesul la utilităţi conform regulamentului MLPAT 9/N/1993 (ed. 1995) privind protecţia şi igiena muncii în construcţii.

Lucrarile de organizare de santier, precum si asigurarea si procurarea de materiale si echipamente, se va face de catre antrepriza autorizata de constructii si instalatii, care va executa si lucrarile la obiectivul principal.

Se vor lua masuri preventive cu scopul de a evita producerea accidentelor de lucru sau a incendiilor.

Antreprenorul este obligat sa respecte toate reglementarile in vigoare ale organelor sanitare, ale politiei si ale municipalitatii, in scopul asigurarii unui climat de ordine in desfasurarea lucrarilor. La terminarea lucrarilor Antreprenorul va evacua de pe santier toate utilajele de constructii, surplusul de materiale, ambalaje, deseurile si lucrarile provizorii.

Lucrările provizorii prevăzute în vederea organizării pe sit a execuției sunt următoarele:

- panou de identificare a lucrării;

- baracă pentru muncitori;

- pichet PSI (stingătoare, ladă cu nisip, târnăcop, găleți etc);

- WC ecologic pentru personalul constructorului;

- gard de împrejmuire a şantierului prevăzut cu porți de acces;

- traseu provizorii organizare în funcție de necesitățile de aprovizionare, transport în incintă etc;

- magazie pentru depozitarea uneltelor;

- platformă pentru depozitare – balast, cărămidă, piatră, fier-beton, etc,

- platformă pentru depozitarea deșeurilor rezultate în urma activităților de construcții

- cabină de pază; pe timpul executării lucrărilor se va asigura paza șantierului.

In zonele critice, pentru avertizarea, se vor fixa placate de avertizare cu inscriptia:

PERICOL DE ACCIDENT!

EVITATI CADERILE DE LA INALTIME!

CIRCULATI PE TROPTUARUL DE VIS-À-VIS!

SE INTERZICE ACCESUL PERSOANELOR STRAINE IN INCINTA!

In timpul executiei lucrarilor se vor face instructajele periodice de protectia muncii si se va lucra cu echipe autorizate pe specific de lucrari. Muncitorii vor fi dotati la punctul de lucru cu material de protectie specific si unelte corespunzatoare. Masurile prevazute in norme nu sunt limitative. Executantul prevede si executa toate normele de protectia muncii pe care le considera specifice conditiilor locale pentru evitarea oricaror accidente.

**Măsuri de protecție contra incendiilor**

Vor fi respectate măsurile PSI prevăzute în P118/99 si alte acte normative in vigoare la data executarii lucrarilor. Dintre acestea menționăm:

- instruirea şi formarea unei echipe din colectivul prezent pe șantier în privința măsurilor de prevenire şi stingere a incendiilor;

- menținerea liberă a căilor de acces potențiale pentru autospeciale;

- asigurarea unui spațiu special pentru fumat.

**Măsuri de protecția muncii**

Pe durata executarii lucrarilor de construire se vor Respecta urmatoarele:

Legea nr. 90 / 1996 privind protectia muncii;

Normele generale de protectia muncii;

Regulamentul MLPAT 9/N/1993 (ed. 1995) privind protectia si igiena muncii in constructii;

Normativ cadru privind acordarea echipamentului de protectie individuala – aprobat prin Ordinul MMPS nr. 255 / 1995;

Normativele generale de prevenire si stingere a incendiilor – aprobate prin Ordinul MI nr. 775 / 1998;

Normativ C300-1994, aprobat prin Ordinul MLPAT 20/N/1994;

Norme specifice de protectie a muncii pentru diferite categorii de lucrari;

Toate celelalte acte normative in vigoare la data executarii lucrarilor.

Prezenta documentatie, in faza de proiect pentru Autorizatia de Construire, este extrasa din Proiectul Tehnic si a fost intocmita cu respectarea prevederilor Legii 50/1991 cu modificarile si completarile ulterioare, ale Legii nr. 10/1995 privind calitatea lucrarilor in constructii si a normativelor tehnice in vigoare.

Întocmit:

Arh. Alexandru Popescu